หนูเป็นโรคย้ำคิดย้ำทำมาหลายปีแล้วค่ะ เป็นคนที่มีภาวะเครียดง่ายเเละชอบโฟกัสกับร่างกายจนบางทีรู้สึกไม่สบายทั้งตัวเหมือนร่างกายต้องขยับตลอดเวลาเเต่ที่จริงไม่เป็นไร ตอนนี้หนูมีอาการเหมือนกับหายใจไม่สะดวก ไม่เต็มปอด ต้องควบคุมการหายใจตลอดเวลาหรือเหนื่อยกับการหายใจตลอดเวลา อยากรู้ว่าเป็นอะไรเเล้วควรเเก้ยังไงค่ะ
สวัสดีค่ะ อาการหายใจไม่อิ่ม หายใจไม่สะดวกดังกล่าวมานั้น อาจจะมีได้จากสาเหตุทางกายหรือสาเหตุทางจิต สาเหตุทางกายที่เป็นไปได้และต้องหาก่อนว่าไม่มีเช่นความผิดปกติของปอด เช่นหลอดลมตีบแคบ การติดเชื้อในทางเดินหายใจ หรือโรคหัวใจเช่นภาวะหัวใจวาย โรคไทรอยด์ทำงานมากผิดปกติ เป็นต้น ส่วนเรื่องสาเหตุทางจิตใจนั้น จากประวัติก็เป็นไปได้มากค่ะ โดยโรคความวิตกกังวล ย้ำคิดย้ำทำ อาจทำให้มีอาการหายใจเร็วเมื่ออาการกำเริบได้เช่นกันดังนั้นเบื้องต้น แนะนำการตั้งสติ ควบคุมอารมณ์ และควรพบแพทย์เพื่อรับยารักษาภาวะทางจิตที่มีอย่างต่อเนื่อง ถ้ามีอาการหายใจไม่สะดวก ให้รีบนั่งพัก งดการทำงานหนัก อยุ่ในที่ที่อากาศถ่ายเทดี งดการใช้ยาทุกชนิดที่ไม่ได้สั่งโดยแพทย์และควรไปพบแพทย์เพื่อตรวจเพิ่มเติม หากเหนื่อยมากขึ้น เจ็บแน่นหน้าอก ใจสั่นร่วมด้วย เพื่อตรวจหาสาเหตุทางกายที่อาจเป็นไปได้ต่อไป